
DISSERTATIO  MEDICA 


INAUGUIIALIS, 

DE 

HEPATITIDE. 


Quoniam  opus  sit  mihi,  pariter  ac  aliis  similes 
honores  ambientibus,  aliquid  in  lucem  edere ; 
cx  morbis  quibus  corpus  humanum  proclive  est, 
Hepatitidem  pro  argumento  dissertationis  inau- 
guralis  sumo  ;  quippe  quse  sit  morbus,  qui  nunc 
in  his  regionibus,  saltem  illa  parte  Hiberniae 
mihi  maxime  nota,  frequentius  quam  antea  ssevit, 
atque  igitur  summam  attentionem  sibi  vindicat. 
Hanc,  non  quia  spero  penes  fore  me  eandem 
satis  probe  illustrare,  selegi ;  sed  obtemperans 
legibus  almae  academiae,  quam  brevissime  et  op¬ 
time,  et  quae  ex  libris,  et  praelectionibus  profes- 

sorum  illustrium  didici,  pariter  ac,  quae  in  noso¬ 
comiis,  et  aliter,  mihi  oblata* sunt,  de  hac  re,  pro 
virili  parte  exponere  conabor,  et  inter  hoc  ab¬ 
solvendum  indulgentiam  lectorum  precor. 

Ut  scientia  situs,  formae,  nexuum  et  structurae 
organi,  ad  functiones  ejus  plene  intelligendas 
opus  est;  et  quoniam  cognitio  harum  et  formanti¬ 
bus  opinionem  et  rationem  medendi,  hoc  organo 
vitiato,  instituentibus,  nobis  est  auxilio,  de  illis 
primo  loquar. 

Omnibus  igitur  anatomiae  peritis  notum  est, 
hepar  esse  viscus  mole  haud  parva,  quam  sibi 
assimulando  hydrogenium  et  carbonium  san¬ 
guinis  umbilicalis,  adipisci  fertur.  Substantia 
ejus  est  adiposa  et  oleosa,  et  situm  habet  in  illa 
parte  cavitatis  abdominis,  cui  nomen  est  hypo¬ 
chondrium  dextrum,  transversim  regionem  epi¬ 
gastricam,  versus  hypochondrium  sinistrum  ten¬ 
dens,  in  quo  ventriculus  situs  est,  quicum  ope 
omenti  minoris  connectitur.  Cum  superficie 
concava  diaphragmatis,  ope  quatuor  ligamen¬ 
torum,  scilicet  suspensorii,  coronarii,  et  dextri 
atque  sinistri  ligamenti  lati,  quoque  committi¬ 
tur.  Superficies  superior  hepatis  convexa  est, 
diaphragmati  aptata;  inferior  est  concava,  ven¬ 
triculo  nitens ;  pars  posterior  crassa  est,  in  qua 

sulcus  est  vertebris  accommodatus,  contra  quas 
jacet ;  et  superficies  anterior  et  inferior  tenuis  est, 
inferiori  thoracis  margini  conveniens,  et  renem 
dextrum  versus  tendens.  Hepar  in  lobos  tres 
diducitur,  magnum  vel  dextram,  parvum  vel 
sinistrum,  et  lobulum  Spigelii.  Fissura  magna, 
accipiens  ligamentum  suspensorium,  (ligamento 
terete  incluso)  lobum  dextrum  e  sinistro  dividit; 
alia  fissura  est  in  dextro  latere  lobuli,  qui  recipit 
venam  cavam  inferiorem,  sanguinem  revehentem 
ab  extremis  inferioribus.  In  superficie  inferiore 
lobi  dextri  est  depressio,  vesiculae  fellis  accom¬ 
modata,  ex  qua  ductus  cysticus  oritur,  et  cum 
ductu  hepatico  coiens,  ductum  communem  cho¬ 
ledochum  constituit;  hic  cum  ductu  pancrea- 
tico  conjunctus,  in  curvaturam  primam  duodeni  ^ 
aperit.  Inter  lobum  magnum  et  lobulum  spi¬ 
gelii,  est  cavitas  portae,  in  qua  j)leraque  vasa 
hepatis  sita  sunt,  arteria  Hepatica  in  sinistro, 
ductus  communis  choledochus  in  dextro  latere,  et 
pone  haec  vena  portae,  formata  venis  superiore  et 


*  Vesalius  relates  (ut  Richerandus  dicit)  that  he  found  the 
ductus  communis  choledochus  opening  into  the  stomach  in  the 
body  of  a  convict  noted  for  the  voraciousness  of  his  appetite. 

Ric/u  p.  105. 

inferiore  mesenterica  et  splenica  conjunctis,  per 
quam  sanguis  fere  omnium  viscerum  abdominis 
revehitur,  qui  sanguis  materiam,  ex  qua  bilis 
secernitur,  hepati  suppeditat. 

Munus  prsecipuum,  cui  hepar  sanum  inservit,  est 
bilis  secretio;  ad  sanguinem  purificandum  nonnir 
hil  forsitan  conferre  possit,  eo  pulmones  adjuvans; 
sed  saltem  ab  omnibus  aliis  organis  secernentibus 
in  hoc  differt, "quod  materiae,  unde  fel  secernitur, 
non  sanguine  arterioso  sed  venoso  praebentur. 
Bilis,  ut  fluida  olim  ordinata  fuerunt,  excremento 
recrementitiosa  nuncupata  fuit,  sed  auctores 
recentiores  eandem  saponaceam  nominant.  Ha3C 
est  fluidum  viscosum,  amarum,  et  subflavum,  et 
quod  ad  copiam,  qualitatem  et  colorem,  maxime 
variare  proclivis  est,  quippe  quae  interdum  sit 
colore  viridi,  aliquando  subfusco,  et  non  semper 
pariter  acris.  Sed  hae  mutationes  bilis  cuidam  vi» 
tio  organi  ejus  secernentis  tribuendae  sunt.  Haec 
est  quoque  fluidum  maxime  compositum,  quippe 
quod  simul  aquam,  albumen,  oleum,  alkali,  et 
salem  continet. 

Bilis,  in  fabrica  jecinoris  secreta,  a  ductibus 
biliaribus,  hoc  organo  sano,  absorbetur,  et  vel 
per  ductum  Hepaticum  in  duodenum  fertur^^ 
ubi  digestioni  maxime  inservit,  et  in  quo  cbynuis. 

e  ventriculo  delatus,  novas  mutationes,  fortasse 
haud  minus  necessarias,  illis  in  ventriculo  ipso 
peractis,  subit.  Quoniam  digestion  isconsilium 
praecipuum  est  res  chylosas  vel  nutrientes  ex 
faeculentis  separare,  et  quoniam  lioc  fit  viribus 
fluidi  biliaris  et  pancreatici  in  duodeno  conjunc¬ 
tis,  hos  humores  absentes,  vel  copia  vel  quanti¬ 
tate  deficientes,  noxam  illaturos  satis  liquet. 
Bilis  sana,  in  chymum  effusa,  hunc  penetrat, 
solvit,  et  partem  nutrientem  a  faeculenta  separat. 
Fel  ipsum,  inter  concoctionem,  in  duas  partes 
dividitur  ;  pars  oleosa  et  acris  simul  cum  faecibus 
exit,  et  his  dotes  stimulantes,  ad  actionem  intes¬ 
tinorum  excitandam  necessarias, praebet,  dum  pars 
albuminosa  et  salina  cum  chylo  coit,  et  in  san¬ 
guinem  redit.  Bilis,  inquam,  ex  hejmte,  vel  per 
ductum  hepaticum  in  duodenum,  ut  supra  dic-? 
tum,  vel  per  ductum  cysticum  in  vesiculam  fel- 
lis,  ejus  receptaculum,  defertur;  quomodo  in  ve¬ 
siculam  fellis  ingreditur,  ob  situm  fere  parallelum 
ductus  cystici  et  ductus  hepatici,  et  anguium  acu¬ 
tum  ab  his  conjunctis  factum,  non  est  facile  inteh 
lectu.  Duodeno  inani,  ductu  communi  chole¬ 
docho  tunc  partim  occluso,  bilem  per  ductum 
cysticum  in  vesiculam  fellis  regurgitare  credi- 
tiim  est.  Sed  utcunque  intrat,  vel  quomodo» 

cunque  explicationem  accipiat,  hoc  fieri  satis 
constat,  et  hic  restat,  et  dotes  meliores  induit, 
donec  usque  ad  ^  concoctionem  promovendam 
emittitur,  quod  fit  aliqua  irritatione  ex  duodeno 
distento  delata  ad  vesiculam  fellis  inducente 
j^arietes  ejus  se  contrahere,  et  quod  pressura 
duodeni  quoque  adjuvatur.  De  usu  succi  pan¬ 
creatici  non  bene  constat,  sed  quia  cum  bili  in 
duodenum  ingrediente  miscetur,  hoc  fluidum 
munus  suum  persolvens  auxiliari  putatur. 

Hepate  obstructo,  vel  aliquibus  muneribus 
ejus  vitiatis,  bilis  non  satis  copiose  secernitur, 
et  etiam  copia,  quantacunque  sit,  est  male  sana  ; 
igitur  digestio  minus  perfecte  perficitur ;  fieces 
siccae  et  discoloratae  fiunt,  ob  stimulum  solitum 
deficientem ;  .intestina  torpent,  minus  sentientia 
evadunt ;  vis  contrahendi  minuitur,  et  alvus  per¬ 
tinaciter  adstricta,  quae  in  mortem  desinat,  saepe 
accedit.  Facile  est  conceptu,  organa  stimulis 
carentia,  qui  actionem  eorum  promovent,  mune¬ 
ribus  suis  imperfecte  perfungi,  et  tandem  agere 
desinere.*  Hepatitis  nomen  huic  morbo  imponi- 


*  Tota  vita,  quanta  est,  consistit  in  stimulo  et  vi  vitali.-^ 

Brovvn. 

tur  ab  rVfltf,  jecur,  et  sic  a  Culleno  celeberrimo 
definitur.  “  Pyrexia ;  hypochondrii  dextri  tensio 
et  dolor,  siepe  pungens,  pluritici  instar,  saepius 
obtusus  ;  dolor  ad  claviculam  et  summum  hume¬ 
ri  dextri;  decubitus  in  sinistrum  latus  difficilis; 
dyspnoea;  tussis  sicca;  vomitus;  singultus. 
Variat,  i.  Acuta^ — Signis  in  charactere  dictis 
dignoscenda.  ir.  Chronica^ — Hmc  saepe  nulla 
quibus  dignoscatur  signa  praebet.  Aliquando 
tamen  eandem  adesse  suspicari  potest,  ex  hepa¬ 
titidis  causis  quibusdam  piTEgressis,  ex  sensu 
quodam  plenitudinis  et  gravitatis  in  hypochon¬ 
drio  dextro,  ex  doloribus  plus  minusve  pungen¬ 
tibus  in  eadem  parte  subinde  perceptis,  ex  dolo¬ 
re  quodam  a  presso  hypochondrio  dextro,  vel  a 
decubitu  in  latus  sinistrum  sentito,  et  denique 
ex  pyrexia  leviori,  cum  dictis  signis,  subinde  in¬ 
festante.” 

Quibusdam,  speciem  acutam,  siquando  mem¬ 
branae  hepar  cingentes  afficiuntur;  chronicam, 
siquando  pars  interior  substantia  nimirum  he¬ 
patis  ipsius  dolet,  existere  visum  est.  Sed  sen¬ 
tentia  diversa  aliis  placuit,  qui  acutam  ad  actio¬ 
nem  auctam  arterias  hepaticte,  et  chronicam  ad 
venam  portae  eodem  modo  affectam,  referunt. 
Alii  quoque  certa  signa,  prout  haec  vel  illa  pars 

organi  inflammatione  afficitur,  adesse  affirmant: 
aliis,  hoc  semper  factum  non  se  vidisse,  affirman¬ 
tibus.  Tam  multis  diverse  sentientibus,  nihil  pro 
certo  affirmare  vellem;  et  non  multum  interesse, 
an  inflammatio  membranas  vel  substantiam  jeci- 
noris  corripuit ;  num  cx  actione  venarum  vel  ar¬ 
teriarum  oritur;  vel  num  sit  in  superficie  convexa 
vel  concava,  opinor,  quoniam  consilium  medici, 
utrovis  facto,  idem  est.  Sat  igitur  est  scire,  in¬ 
flammationem,  num  acutam  vel  chronicam,  hepati 
adesse,  et  quantam,  quod,  in  plerisque  exemplis, 
attentione  sedula  conditioni  segri  adhibita,  con¬ 
stabit,  illis  signis  quae  descripturus  sum  in  me¬ 
moria  retentis. 

Hepatitis,  in  diversis  hominibus,  signis  aliter 
vehementibus  incipit.  In  nonnullis  satis  acriter 
adoritur,  et  symptomata  adeo  usque  ingravescunt, 
ut  metum  excitant,  et  auxilium  statim  postulant. 
In  aliis  contra,  leniter,  et  dolore  adeo  pauxillo, 
invadit,  ut  nihil  molestiae  aegro  praeter  aliquid 
incommodi  ex  leni  dolore  lateris,  vel  humeri 
subinde  percepti,  vel  nonnihil  hujusmodi,  exci¬ 
tat,  cui  per  hebdomadas,  immo  per  menses,  at¬ 
tentionem  non  tribuit ;  dum  morbus  fortasse 
simul  ad  suppurationem  celerrime  pergit. 

Hepatitis  nihilominus  in  hisce  regionibus,  in 

stadio  ejus  acuto,  eodem  modo  ac  inflammatio¬ 
nes  in  aliis  partibus,  incipit  frequentissime  cum 
sensu  frigiditatis  et  frigoris,  cum  capite  leniter 
affecto ;  dolore  hypochondrii  dextri,  nunc  acuto, 
nunc  hebete,  pressu  aucto ;  simul  cum  dolore 
ad  suminum  humeri  dextri,  aliquando  sinistri, 
et  liberum  motum  brachii  nonnunquam  impe¬ 
diente ;  tussis  perpetua,  dura,  et  sicca;  spiritus 
oppressus ;  et  decubitus  difficilis  in  latere  sinistro. 
Interdum  aeger  in  dorso  facilius  quam  utroque 
latere  recumbere'  potest.  Nausea  et  molestia 
ventriculi,  appetitus  imminutus,  alvus  tarda, 
urina  ruberrima  et  parca,  sitis,  ardor  et  siccitas 
cutis,  et  lingua  pellicula  alba  vel  subflava  ob¬ 
ducta,  lassitudo,  et  animus  depressus,  cum  per¬ 
vigilio,  adsunt. 

Singultus  interdum  invadit,  qui  est  signum 
infaustum  et  molestum,  quippe  qui,  motu  ejus 
convulsivo,  dolorem  partium  affectarum  procul 
dubio  excitabit  et  augebit ;  pulsui  ssepissime 
est  celer  et  durus,  aliquando  intermittens,  sed 
non  tam  saepe,  mihi  persuadetur,  in  acuta  quam 
in  chronica.  Pulsum  intermittentem,  in  ex¬ 
emplis  hujusmodi,  alvo  diu  astricte  magna  ex 
parte  refero  ;  •  nam  exempla  morbi  mihi  visa  sunt, 
in  quibus  pulsus  intermittens,  dum  alvus  astricta 

fuit,  quae  intermissio,  alvo  plene  solata,  desiit ; 
vel  haec  tribui  potuit  tumori,  amplificationi  vel 
conjestioni  in  jecinore,  quibus  vena  cava,  vel 
vena  portae,  vel  utraque,  ut  transeunt  per  hepar, 
quodammodo  premi  vel  strangulari  possint ;  cur¬ 
sum  sanguinis  sic  impedientes,  et  ne  satis  hujus 
stimuli  in  cor  immittatur,  causa  hoc  ad  action¬ 
em  suam  naturalem  et  perpetuam  excitandi,  ob¬ 
stantes. 

Cutis  et  oculi  colorem  profunde  flavum  in¬ 
duunt,  sed  non  nisi  morbus  aliquot  dies  persti¬ 
terit.  Hoc  fit,  vel  hepate  vel  vesicula  feli  is  ob¬ 
structa,  prohibente  transitum  bilis  in  intestina  ; 
vel  alvo  astricta  impediente  ne  bilis  per  haec 
transeat,  et  utcunque  sit,  bilis  absorbetur,  et  in 
massam  sanguinis  defertur. 

Difficilis  decubitus,  cum  in  Hepatitide  acuta, 
tum  chronica,  saepe  accedit.  In  acuta,  cum  in¬ 
flammatio  ad  ligamenta,  quibus  hoc  viscus  pen¬ 
det,  et  in  situ  retinetur,  serpit,  quia  tunc  illa, 
vel  pondus  naturale  sine  dolore  non  tolerare  pos¬ 
sunt;  in  chronica,  cum  hepar  ampliatum,  tume¬ 
factum,  vel  suppuratione  correptum,  pondus  prae¬ 
ter  naturam  acquirit,  quod  ligamenta  supra  dicta 
sine  incommodo  non  sustinere  valent.  Illa  sunt 
symptomata  in  Hepatitide  acuta  plerumque  visa; 

et  prseter  jam  dicta,  alia  in  stadio  chronico  pro- 
deunt;  multa  quorum  morbum  confirmatum, 
haud  dubie  periculosum,  et  mali  symptomaticum 
ostendunt;  ut  dolor  gravis  in  regione  epigastrica 
ad  humerum,  ut  antea  dictum,  tendens,  plenitudo 
abdominis,  cum  amplificatione  et  duritie  ad 
imum  ventriculam,  et  infra  costas  spurias  lateris 
dextri  perceptis,,  aliquando  in  abdomen  deorsum 
tendentibus ;  marcores  insignes  et  vires  pros¬ 
tratae  :  pulsus  maxime  exilis  et  intermittens, 
parum  somni,  et  s£epe  somniis  horrificis  interrupti : 
curvatura  spinae,  qualis  corpus  retrorsum  vel  pror¬ 
sus  ad  aliud  latus  trahit,  cujus  exemplum  insigne 
semel  vidi,  de  quo  in  alio  loco  dicam.  Eruptio 
interdum  in  quadam  parte  corporis  vel  extremita¬ 
tum  prodit,  sed  si  haec  in  capite  visa  est,  eo  plus 
habet  periculi,  quia  inflammationem  cerebri 
minitatur.  Diarrhaea  biliosa  cum  tenesmo  et 
torminibus  saepe  est  molestissima;  tussis  cum 
pure  expectorato,  color  morbklus  vel  lividus 
vultus,  indigestio,  flatus,  et  dolores  ventriculi, 
singultus,  vomitus  biliosus,  alvus  pertinaciter 
astricta,  stupor,  delirium,  et  pulsus  intermittens, 
in  exemplis  morbi  infaustis,  simul  adesse  saepe 
reperiuntur ;  et  effusio  ex  pulmonibus,  fortasse 
duodecim  vel  sexdecim  horas  ante  mortem,  im- 

primis  si  pulmones  affici  visi  sunt,  per  decurstum 
morbi,  aliquando  adoritur. 

Dolor  vehemens,  pulsus  frequens,  calor  insig> 
nis,  cutis  sicca,  alvus  astricta,  et  rigores  frcr 
quentes,  suppurationem  accedentem  denotant. 
Dolor  imminutus,  organi  pondus  auctum,  pa¬ 
roxysmi  febriles  quotidie,  rubor  vultus,  sudores 
nocturni,  cum  aliis  signis  hecticis,  puris  jam 
formati  signa  sunt. 

Symptomatis  praecipuis  et  frequentissimis,  per 
Hepatitidem  et  acutam  et  chronicam  accidenti¬ 
bus,  recensitis,  ad  fines  ejus  maxime  verisimiles 
nunc  attendemus. 

Hepatitis  in  Resolutionem,  Suppurationem, 
Gangraenam  (quae  rarior  est,)  et  Scirrhum,  in  quo 
hepar  fit  durum  et  tumidum,  fortasse  sine  ulla 
inflammatione  antea  visa,  et  sic  per  annos,  cura 
adhibita,  perstiterit,  desinere  potest.  Sed  debi«? 
litatem,  quae  haud  raro  in  Hydropem  vel  Icterum 
transit,  aliquando  infert.  Scirrhus  hepatis,  in 
illis  qui  in  coelis  calidis  aliquamdiu  degerunt,  vel 
in  illis  liquorum  spirituosorum  usui  immodico 
addictis,  frequentissime  detectus  est. 

Ex  omnibus  terminationibus,  Resolutio,  procul 
dubio,  faustissima  est ;  et  haec,  remediis  idoneis 
^empestive  adhibitis,  aliquando  efficitur,  ope 

quorum,  symptomata  plerumque  mitiora  fieri, 
et  decedere  incipiunt:  conditio  aegri  in  melius 
mutatur,  et  ille  paululum  in  sanitatem  restitui- 
tur.  Sed  natura  sola  hoc  morbo  haud  raro  se 
liberare  valet :  quia  hic,  sanguine  sponte  effuso 
ex  naribus  vel  venis  intestinorum  inferiorum, 
saepe  dicitur  finiri,  vel  perspiratione  profusa  et 
generali  per  totum  corpus,  qua,  cum  cutis  flava 
est,  indusium  tingi  fertur;  vel  fluxu  copioso 
urinae  subfuscum  sedimentum  deponentis,  vel 
Diarrhoea  biliosa.  Resolutio  quoque,  Expectora- 
tione  copiosa  et  profusa,  vel  Erysipelate  in  qua¬ 
dam  parte  superficiei  corporis  erumpente,  eliici 
dicitur. 

Sed  si  inflammatio  in  nullo  modo  jam  dicto 
desineret,  nec  remediis  idoneis  cederet.  Suppura¬ 
tionem  verisimile  fore  expectandum  est,  cujus 
signa  jam  enumerata  sunt,  et  quae  medico  spem 
Resolutionem  inducendi  adimunt. 

Hepatitis  in  hisce  regionibus,  attentione  ma¬ 
ture  adhibita,  suppurationi,  ac  in  coelis  calidis, 
non  adeo  est  proclivis  cedere.  Proclivitas  ad 
suppurationem  ex  vehementia  inflammationis, 
natura  loci  et  coeli,  ratione  medendi  a  medico 
adhibita,  et  quoque  tempore  quo  remedia  nsur^ 
pantur,  pendet. 

Hepatitis  interdum,  quamvis  raro,  a  Gangraena 
finitur,  quam,  absentia  doloris,  sudores  frigidi 
per  corpus,  arteriae  languide  et  tremule  pulsan¬ 
tes,  singultus  perpetuus,  extrema  frigida,  ma¬ 
teries  nigra  interdum  ejecta,  et  dejectiones  quo¬ 
que  nigrae  et  foetidae,  denotant. 

PROGNOSIS. 


Nil  est  majori  honori  medico,  quam  eventum 
cujusvis  morbi  scite  praedicere ;  et  certe  merito, 
nam  illum  artis  suae,  et  morbi  sibi  committendi, 
(ut  quemque  ex  quo  salus  populi  pendet,  oportet) 
peritum  esse  clare  demonstrat. 

Reddentes  igitur  opinionem,  omnia  sympto¬ 
mata,  aliasque  res,  oportet  tenere  in  memoria ;  ut, 
quae  sint  vires  aegri,  quacunque  valetudine  adhuc 
gavisus  fuerit,  aetatem  respicere,  habitus,  dura- 
tionem  morbi,  vehementiam  ejus,  et  similia.  Si, 
paucis  diebus  elapsis,  tales  mutationes  fiunt, 
quales  Resolutionem  nos  sperare  sinunt,  omnia 
fausta  sint  aegro.  Si  contra,  morbus  perpetuo 
ingravescit,  omnibus  frustra  exhibitis,  metus 
periculi  subest.  Si  talia  signa  existunt,  qualia 
suppurationem  factam  ostendunt,  tunc,  quamvis 
exempla  fuerunt  salutis  restitutae,  prognosis  in- 

fausta  erit,  et  eventus  ex  inodo,  quo  pus  exit, 
pendet. 

Si  materies  per  ulcerationem  in  ventriculum 
vel  intestina  transeat,  ejici  vel  dejici  possit,  et 
3eger  ad  sanitatem  restituatur ;  vel  si  in  pulmo¬ 
nes  acciperetur,  per  tussim  ejiciatur  ;  vel  si  vomi¬ 
ca  erumpi  pergeret  «pxtrinsecus,  apertura  in  la¬ 
tere  fiat,  et  pus  effundi  possit.  Materies  ali¬ 
quando  per  intestina,  sine  ulla  ulceratione  facta, 
id  est  per  ductus  biliares,  exit.  Exempla  hujus¬ 
modi  aegro  salutem  non  negant,  sed  febris  hecti- 
ca  eum  plerumque  tollit.  Sed  si  materies  in  ca¬ 
vitatem  abdominis  vel  thoracis  intrat,  mors  fere 
sequitur  :  Si  apostema  profundum  sit  in  jecino- 
re,  et  non  proclive  erumpi,  prognosis  pariter  est 
infausta,  cujus  ipse  semel  fui  testis. 

Si  symptomata  Gangraenae  adsint,  quae  raro  fit, 
mors  non  est  evitanda. 


DIAGNOSIS. 

Nulla  pars  muneris  medici,  quam  naturam 
morborum  probe  perspicere,  et  similes  alios  ex 
aliis  dignoscere,  sua  magis  refert,  nam  in  hoc 
errare  saepe  est  aegrum  trucidare. 

Morbi  pro  quibus  Hepatitis  habeatur  sunt 


16 


DE  HEPATITIDE. 


Pneumonia,  Gastritis,  Enteritis,  Rheumatismus 
et  Dyspepsia.  Sed  modum  morbum,  de  quo 
agitur,  ex  singulis  his  dignoscendi,  breviter  de^ 
scribere  conabor. 

Ex  Pneumonia  signis  sequentibus  dignosci  po¬ 
test. 

In  Pneumonia  spiritus  difficilis  et  gravior  est,  et 
dolor  inspiratione  plena  auctior  fit,  ex  uno  latere 
ad  aliud  aliquando  transit,  et  pressura,  ut  in  He¬ 
patitide,  haud  ingravescit :  Pulsus  durior  est, 
et  decubitus  in  latere  affecto  difficilis  est,  quod  in 
Hepatitide  aliter  fit.  Expectoratio  copiosior  est, 
et  aliquando  sanguinolenta ;  sed  hoc  quoque  in 
Hepatitide,  pulmonibus  affectis,  quod  non  debet 
nos  fallere,  eveniat ;  vultus  turgidus  est  cum  ru¬ 
bore,  dum  in  Hepatitide  pallidissimus  et  flavus 
est;  et  in  Pneumonia  aeger  vix  unquam  singultu 
afficitur;  praeter  haec,  Hepatitis,  dolore  humeri 
saepissime  comitante,  facile  dignosci  potest. 

In  Gastritide  vires  multum  imminutae  sunt, 
pulsus  debilissimus  et  parvus,  ingens  anxietas  et 
sensus  ardoris  et  doloris  iri  epigastrio,  quae,  ali¬ 
quo  in  ventriculum  sumpto,  quod  statim  ejicitur, 
ingravescunt ;  omnia  haec,  cum  absentia  doloris 
in  humero,  Gastritidem  ex  Hepatitide  facile  dis¬ 
tinguent. 

Enteritidem,  dolor  circa  umbilicum  torquens 

per  abdomen  tendens,  si  digito  prematur,  demon¬ 
strat.  Pulsus  est  debilis  et  parvus,  ut  in  Gastri¬ 
tide  ;  quibus  signis  facile  ex  Hepatitide  dignosci¬ 
tur. 

Inter  Rheumatismum  et  Hepatitidem  diagno¬ 
sin  instituere  minime  est  difficile.  Dolor  in  rheu- 
matismo  non  fixus  perstat,  sed  per  cursum  mus¬ 
culorum  transit,  et  conatu  facto  ad  corpus  mo¬ 
vendum,  multum  ingravescit.  Haec,  et  absentia 
tussis,  vomitus,  et  respirationis  difficilis,  Rheuma¬ 
tismum  ex  Hepatitide  dignoscere  sufficiant. 

Inter  Hepatitidem  et  Dyspepsiam  diagnosin  in¬ 
stituere  haud  difficile  est,  quamvis  plurima  symp¬ 
tomata  communia  utrique  existunt,  imprimis  in 
stadio  chronico  illius,  quae  incaute  observantem 
in  errorem  ducerent. 

Hepatitidem  ex  dolore  in  regione  hepatis,  quod 
interdum  durum  et  ampliatum,  circa  imum  ven¬ 
triculum  vel  infra  costas  falsas,^  est  tactu,  quo¬ 
que  dolore  humeri  et  claviculae,  calore  bilioso  in 
cutem  et  oculos  obducto,  decubitu  difficili  in 
latere  sinistro,  colore  peculiari  dejectionum  ob 
bilem  intermixtam  deficientem,  urina  ruberrima 
et  parca,  pulsu  duro^  et  curvatura  spinse,  dignos¬ 
cere  possumus.  His  et  plurimis  aliis  symptoma¬ 
tis  vix  unquam  in  Dj^spepsia  simplice  occurrentk 

bus,  morbum  de  quo  agitur  distinguere  valerhus : 
et  tamen  hunc  pro  aliis  interdum  habitum  fuisse 
mihi  persuadetur,  exemplum  sequens  cujus  mihi 
oblatum  fuit. 

Homo,  Hepatitide  chronica  manifeste  laborans, 
initio  Augusti  me  arcessivit.  Mihi  quaerenti,  an- 
non  aliquid  medicamenti  antea  praescriptum  fuit, 
vel  annon  aliquis  illum  viserat,  res  sic  extitisse, 
sed  cum  fructu  nullo,  respondit.  Solicitus  fui, 
quae  antea  facta  fuerunt  scire ;  ergo  exscriptum 
praescriptionum  a  pharmacopola  adeptus  sum, 
quibus  lectis,  nihil  miri  fuit  mihi  talia  remedia 
aegro  non  profuisse.  De  morbo  revera  opinio 
minime  accurata  fuit ;  effectus  pro  causa  habitus 
fuerat.  JEgro  quasi  Dyspepsia  laboranti  remedia 
exhibita  fuisse  mihi  visum  est;  nam  haec  fuerunt 
amara,  chalybeata  et  similia  ;  attentio  summa  ad 
ventriculum  solum  adhibita  fuit,  hepate  impri¬ 
mis  affecto  adeo  neglecto,  quasi  idem  non  exti- 
tisset.  Quid  errores  hujusmodi  efficiunt  ?  Tem¬ 
pus  quo  aeger  plurimum  solaminis  acciperet,  ela- 
bitur;  morbus  indies  ingravescit,  et  tandem  le- 
thalis  fit.  Rebus  sic  se  habentibus,  unguentum 
hydrargyri  infricari  jussi;  sed  prejudicia  sua 
aegro  fuerunt,  et  hoc  facere  noluit.  Pilulas  hy¬ 
drargyri  igitur  pro  unguento  suffeci,  sed  hae  quo- 

^ue  erant  fastidio ;  purgantia  ergo  ei  exhibui,  et 
omnia  quae  penes  erant  me  ad  eum  auxiliandum 
institui,  et  eum  visere  cessavi.  Hieme  sequente 
tamen,  et  duas  hebdomadas  ante  mortem,  spina 
modo  insigni  curvata  fuit,  quae  corpus  ad  unum 
latus  omnino  flexit ;  huic  accesserunt  nausea  et 
vomitus,  horrores  et  sudores,  alvus  pertinaciter 
astricta,  pulsus  celer,  abnormis,  et  intermittens, 
singultus,  stupor,  delirium,  et  mors. 

Valetudine  hujus  investigata,  illum  hepatitide 
ucuta  duobus  annis  abhinc  laborasse  reperi. 


CAV^M. 


Causae  hujus  morbi  sunt  duorum  generum, 
praedisponentes  et  excitantes. 

Plurimis  opinio  fuit,  Hepatitidem,  juniores  ra« 
rius,  adultos  vel  florentes  aetate  saepius,  et  quoque 
viros  prae  foeminis,  afficere  ;  de  ratione  postrema 
satis  constat,  quia  illi  ad  causas  morbi,  ob  modum 
vivendi,  saepius  objiciuntur ;  sed  nec  aetati  nec 
sexui  morbum  parcere,  hunc,  inter  juvenes  pari¬ 
ter  ac  senes,  etiam  natos  annos  tredecim  vel 
pauciores,  saevire,  me  habeo  persuasum.  Hic 
quoque  tam  fceminas  quam  viros  invadit,  illas 

imprimis  inertiae  et  vitae  sedentariae  addictas, 
ancillas  quae  plurimas  vestes  lavando  occupatae 
sunt,  et  quae  frigori  et  humiditati,  aliisque  hujus¬ 
modi,  se  objiciunt.  ,Has  esse  causas  frequentis- 
simas  Hepatitidis  in  hisce  regionibus  inter  vulgus 
existimo  ;  et  revera  inter  nobiliores,  liceat  addere, 
qui  sese  frigori  per  ludos  nocturnos,  fenestras  inter 
saliendum  in  coetu  frequentissimo  aperiendo,  bi¬ 
bendo  aquam  frigidam,  et  eundo  leviter  vestiti 
in  aerem  nocturnum,  exponunt. 

Ardorem  solis  causam  esse  prjedisponentem, 
yel  potius  excitantem,  probe  constat :  quamvis 
modus  operandi  non  facilis  est  intellectu.  Bilem 
acriorem  fieri,  et  sic  hepar  irritare  et  inflamma¬ 
tione  afficere,  non  absimile  est.  Plurimi  ex  in¬ 
colis  harum  regionum  tamen,  qui,  patria  relicta, 
in  Indias  Orientales  migrant,  quibus  viribus  ar¬ 
dor  solis,  impediendo  munera  hujus  organi,  pol¬ 
leat,  summo  pretio  discunt.  Incolas  harum  re¬ 
gionum  quam  Europaeos  qui  huc  adveniunt,  He¬ 
patitide  multo  rarius  affici,  observetur.  Sed  ha¬ 
bitum  in  hac  re,  ac  in  multis  aliis,  plurimum  va^ 
Iere  verisimile  est ;  salutem  illis,  qui  ab  aetate 
ineunte  coelo  assueti  fuerant,  praebentem,  dum 
illi,  qui  extrema  servant,  affici  sunt  procliviores. 
§ed  quoniam  haec  causa  in  hisce  regionibus  mini? 

me  vaiet,  et  vix  unquam  effectus  ejus  edit,  illas, 
quae  hic  valent,  animadvertamus. 

Inebrietati  fortasse  Hepatitis  haud  raro  tribu¬ 
enda  est,  ut  haec  inter  eos,  quibus  mos  est  multum 
vini  et  liquorum  fortium  bibere,  saevire  detegitur. 
Modus,  quo  inebrietas  hepar  afficit,  non  satis  in¬ 
notescit,  Irritatio  forsitan,  hoc  inflammare  satis 
pollens,  a  ventriculo  vel  intestinis  ad  hepar,  inter 
quae  tam  arctus  consensus  existit,  defertur  *  vel 
morbus  fortasse  non  minus  eventibus  fortuitis  et 
injuriis,  in  ebrietate  tam  frequentibus,  scilicet 
lapsibus,  contusionibus,  expositurae  ad  frigus  et 
aerem  nocturnum,  et  similia,  quam  liquori  ipsi, 
attribui  potest ;  ut  permulti  plenos  haustus  im¬ 
pune  bibere  solent,  qui  his  casibus  non  se  objici¬ 
unt,  dum  alii  multo  magis  temperati  ab  hoc  mor¬ 
bo  cruciantur;  quod  saepius  quam  semel  vidi.  Fri¬ 
gus,  humiditas,  fatigatio,  et  expositura  corporis 
exercitatione  vehemente  vel  aliter  calefacti,  ad 
aerem  frigidum  et  similia,  inter  causas  Hepatitidis 
iii  hisce  regionibus  imprimis  debent  recenseri. 

Ictus,  regioni  hepatis  illati,  inflammationem 
hujus  visceris  gignent.  Sed,  quod  mirabilius 
videtur,  ictus  admoti  capiti  eandem  excitare 
dicuntur ;  quomodo  hoc  fit,  non  satis  liquet. 
Capite  laeso,  vomitus  vehemens  saepe  accedit ; 

exercitationem  igitur  septi  transversi,  et  muscu¬ 
lorum  abdominis  in  hepar  prementium,  ductus 
ejus  solvere,  et  ipsum  irritare  et  inflammare,  veri¬ 
simile  est. 

Hepatitis  pro  causa  sua  calculos  agnoscit,  et  in 
nullo  loco,  meatibus  urinae  exceptis,  hi  saepius 
reperiuntur.  Hi  formati  in  quibusdam  poris  vel 
ductibus  biliariis  plerumque  insident,  irritatio¬ 
nem  et  inflammationem,  quae  nonnunquaip  per 
totum  hepar  serpit,  excitant. 

Plurim^  aliae  causae  hujus  'morbi,  de  quibus 
breviter  loquar,  existunt.  Inter  has  sunt  effec¬ 
tus  animi,  ut  ira  vehemens,  amor  immodicus, 
mcestitia  vel  moeror,  usus  nimius  et  intempestivus 
hydrargyri,  haustus  aquarum  insalubrium,  febres 
intermittentes  et  remittentes,  omnes  esse  causae 
hujus  morbi  feruntur.  Partes  vicinae  induratae 
vel  ampliatae,  et  tubercula  organi  utcunque  in¬ 
ducta,  inter  has  recensentur :  postremo,  humori¬ 
bus  secretoriis  vel  excretoriis  suppressis,  hepar, 
aeque  ac  alia  viscera,  inflammatione  saepe  corri¬ 
pietur. 


RATIO  MEDENDI. 

; 

Quoniam  medici  est,  in  stadip  acuto  inflamma- 

tionis  jecirioris  arcessiti,  resolutionem  qitam  ce¬ 
lerrime  efficere,  regimen  antiplilogisticum  stric¬ 
tissimum  igitur  statim  est  praecipiendum,  quia, 
rebus  sic  existentibus,  nihil  loci  est  morae;  ratio 
efficacissima  ad  periculum  imminens  arcendum, 
ne  aeger  ob  remedia  serius  exhibita  tolleretur, 
instituenda  est.  Imprimis  igitur  sanguis  plene 
debet  mitti,  et  ex  orificio  amplo,  quod  modo  du¬ 
plici  prodest ;  primo,  detractio  subita  et  parca 
fortasse,  in  dato  tempore,  quam  copiosior  et  tar¬ 
da,  majori  commodo  erit  aegro.  Secundo,  tunica 
coriacea  alba  facilius  formabitur,  quo  facto,  illa 
nobis  erit  indicio  annon  sanguinem  iterum  opor¬ 
tet  detrahere ;  sed,  absentia  hujus  non  semper  pro 
regula  certa  inservit,  nam  mihi  in  nosocomiis,  san¬ 
guinem  in  stadio  maxime  inflammatorio  rheuma¬ 
tismi  missum,  hanc  tunicam  minime  exhibuisse 
aliquando  perspectum  fuit.  De  copia  sanguinis 
detrahenda,  vel  quoties  hoc  debet  fieri,  nulla  lex 
certa  tradi  potest,  nam  sanguis  pro  re  nata,  ut 
symptomatis,  aetate,  viribus,  habitu  corporis, 
Jcc.  mittendus  est,  ut  medico  visum  erit.  Liceat 
addere,  uncias  sexdecim  vel  fortasse  plures,  us-^ 
que  ad  viginti  quatuor,  ad  initium  mitti  posse, 
intra  horas  viginti  quatubr,  pro  symptomatis, 
iterum  fortasse  detrahendas.  Dolore  adhuc 

perstante  vel  non  levato,  pulsu  valido,  duro,  et 
frequente,  et  sanguine  misso  tunicam  coriaceam 
albam  prEebente,  detractio  hujus  repetenda  est : 
De  quo  Pemberton  his  verbis  utitur:  — 

‘‘  If  the  blood,  after  six  hours  from  the  time 
of  the  venesection,  appears  very  firm,  compact, 
and  opaque,  has  a  concave  surface,  and  is  puck- 
ered  at  the  edges,  and  if  the  hardness  of  the 
pulse  and  degree  of  pain  be  not  diminished,  we 
rnay  feel  secure,  that  the  patient  will  again  bear, 
with  advantage,  a  bleeding  from  the  system. 
If,  011  the  contrary,  the  buff  (after  an  equal 
time)  appear  with  a  flat  surface,  is  transparent, 
and  has  a  greenish  yellow  colour,  with  a  striated 
hlamentous  texture  running  through  it,  we  must 
not  again  ha  ve  recourse  to  generat  blood4etting, 
but  place  ali  our  reliance  on  topical  bleeding, 
blistering  and  purging.”* 

Si  igitur,  ob  pulsum  debilem  vel  vires  confec¬ 
tas,  missio  sanguinis  generalis  inepta  sit,  inflam¬ 
matione  adhuc  non  prorsus  superata,  specialis, 
hirudinibus  vel  cucurbitulis  cum  ferro  parti  do¬ 
lenti  admotis,  institui  potest :  Vel  emplastrum 


*  Pemberton  on  Diseases  of  the  Abdominal  Viscera,  p.  25. 

vesicatorium  parti  imponatur,  quod  dolorem  tol¬ 
lendi,  et  aegrum  levandi  vim  habet.  Nonnullis 
medicis,  ut  vesicatoria  eidem  parti  iterum  atque 
iterum  admoveantur,  videtur ;  quod,  ex  summa 
irritabilitate  quorundam  aegrorum,  quibus  vesica¬ 
toria  ingenti  sunt  cruciatui,  cui  dolores  priores 
haud  comparandi  sunt,  non  potest  fieri.  Hujus 
duo  exempla  vidi,  in  quibus  vesicatoria  opus  fuit 
tollere.  Haec  igitur,  rebus  sic  existentibus,  omit¬ 
tenda  sunt,  sed  irritabilitate  et  febre  levatis,  ad 
haec  commode  confugi  potest. 

Cantharides  dysuriam  inducere,  et  renes  irri¬ 
tare,  probe  constat.  Hac  usui  vesicatorii  acce¬ 
dente,  liquores  calidi  diluentes  copiose  sumendi 
sunt,  quibus  meatus  urinae  relaxantur,  et  abdo¬ 
men  et  regio  pubis  aqua  calida  debent  lavari, 
quae  non  solum  dysuriam,  sed  inflammationem, 
levabit. 

Ad  conditionem  alvi  interea  attentio  adhibenda 
est,  quoniam  omnibus  febribus  et  inflammationi¬ 
bus  alvus  fusa  prodest.  Sed  medicamenta,  hoc 
consilio  usurpata,  non  debent  esse  drastica  vel 
nauseantia;  quippe  quae  ventriculum  et  intestina 
irritent :  Contra,  mitia  selegenda  sunt.  Quidam 
ex  salibus  copiose  diluti,  aut  oleum  ricini,  medi¬ 
camentum  intestinis  gratum,  forsitan  praestabunt. 

Sed  intestinis  -torpentibus,  et  his  medicamentis 
frustra  sumptis,  ad  fortiora,  ut  submuriatem  hy- 
drargyri  et  jalapam  oportet  confugere.  Haec 
materiam  foeculentam  expellere  valent,  et  pro  re 
nata,  nisi  intestina  nimis  irritare  reperiuntur,  de¬ 
bent  repeti ;  hoc  facto,  pauxillum  opii  addi  po¬ 
test,  et  oxydum  cinereum  hy drargyri  pro  sub- 
muriate  suffici.  Sicv  attentio  ad  conditionem 
alvi  per  totum  decursum  morbi  tribuenda  est. 
Medicamenta  ad /vomitum  ciendum  proclivia, 
quia  haec  hepar  dudum  inflammatione  correptum 
male  afficiunt  et  irritant,  sedulo  evitanda  sunt. 

-  Aliquis  Hepatitide  Acuta  laborans  victu  tenui 
uti  debet;  carne  omnigena,  tum  assa  tum  elixa, 
omnibus  liquoribus  vinosis  vel  spirituosis,  deni¬ 
que  omnibus  stimulantibus  evitatis.  Diaeta  debet 
esse  simplex  et  parca,  ex  fmctibus  et  vegetabi¬ 
libus  constans,  nam,  Pythagora  testante,  victus 
ex  vegetabilibus  solis  conflatus,  sanguini  princi¬ 
pia  blanda  et  mitia  impertit.  Potus  levis,  subaci¬ 
dus  et  refrigerans,  et  aer  conclavis,  purus  et  sic¬ 
cus,  esse  debet.  Febre  et  inflammatione  sic  leva¬ 
tis,  ad  usum  hy  drargyri,  causa  perficiendi  cura¬ 
tionem,- et  cavendi  ne  scirrhus- hepar  afficiat, 
oportet  confugere;  et  hic,  donec  medico  mor¬ 
bum  prorsus  fugatum  constiterit,  exhibendus^  es^- 
.  §i  medicus  non  nisi  post  stadium  chronicuin 

.  .  .  ...  i  \ 

formatum  arcessitus  sit;  ratio  medendi  yatde 
<liversa  erit,  quia  sanguinis  missio,  in  acuta  tam 
necessaria,  vix  unquam  debet  institui. 

dEgro  Hepatitide  Chronica  laborare  reperto^ 
signa  cujus  jam  recensita  fuerunt,  quoniam 
hydrargyrus  ad  secretionem  bilis  vitiatam  cor¬ 
rigendam,  et  hepar  ad  munera  satia  et  solita 
restituendum,  tantum  pollet,  medicus  hunc  pro¬ 
tinus  debet  exhibere*  Sub  forma  unguenti  fortis 
fortasse  maxime  prodest,  cujus  drachma  vel 
seinidrachma  eum  pauxillo  camphorae,  singulis 
noctibus  in  latus  dextrum,  donec  medicamentum 
systema  afficere  inceperit,  quod  ore  et  gingivis 
dolentibus  patebit,  infricetur.  Sed  hoc  non  sem- 
per  accedere,  hic  liceat  mihi  observare,  exempli 
cujus  in  homine  testis  fui,  cui  unguentum  prae¬ 
cepi,  et  os  cujus  post  largam  copiam  sumptam, 
minime  affectum  fuit;  unguentum  igitur  majore 
copia  repetivi,  quo,  et  alvo  regulari  servata,  cu¬ 
ratio  in  paucis  hebdomadis  ex  toto  perfecta  fuit, 
quod,  nisi  hydrargyrus  tam  libere  admotus  fuis¬ 
set,  et  qui  ab  initio  ad  finem  j  glandulas  salivares 
vel  os  minime  affecerat,  fortasse  non  factum  fuis¬ 
set.  Si  aliquid  causae  vel  incoriimodi,  ne  unguen¬ 
tum  in  latus  infricetur,  impedimento  sit,  hoc  in 
quandam  aliam  partem,  quia  medicamentum  sio 

admotum  systema  pariter  afficit,  fieri  potest.  Iit 
latus  tantum  infricare  praestat,  quia  fricatio  ip&a 
parti  affectae  prodesse  habetur.  Saunders"^  dicit, 
If  the  cuticle  be  removed  by  means  of  blisters 
from  any  part  of  the  body,  such  a  surface  vviU 
be  found  best  adapted  to  the  purpose  of  ab- 
sorption.”  Hoc  verisimile  est,  ostiis  absorben¬ 
tium  denudatis ;  sed  aegrum  raro  posse  tolerare 
frictionem,  in  superficiem  adeo  teneram,  opinor. 
Alvus  semper  facilis  est  servanda;  ad  regularita- 
tem  hujus  sedulo  est  attendendum  ;  Sic  Hamil- 
ton  f  dicit,  A  progressive  accumulation  of 
faeces,  whence  arise  interrupted  action  of  the 
stomach  and  smaller  intestines,  and  conseqiient 
dangerous  and  fatal  ailments.”  Et  porro  dicit, 
For  it  cannot  be  imagined  that  organs  of  so 
“  great  importance  in  the  animal  oeconomy,  as 
the  stomach  and  bowels  are,  can  be  long  in  a 
‘  “  state  of  inaction,  and  the  general  health  remain 
unimpaired.”  In  alia  pagina  dicit,  “  Costive- 
ness,  that  bane  of  health,  and  source  of  mani- 
fold  distress.”  Sed  inter  purgantia  medica- 


*  Vide  Saunders  on  Diseases  of  the  Liver,  p.  329. 
t  Vide  Hamilton  on  Purgative  Medicines* 


DE  HEPATITIDE* 


29 


menta  exhibenda,  nc  vires  debilitentur  vel  exhau¬ 
riantur  cavendum  est :  sed  oportet  illa  exhibere, 
ut  alvus  regularis  servetur,  ad  quod  efficiendum, 
aliquid  medicaminis  in  tanta  copia,  quanta  hanc 
stimulet,  motumque  peristalticum  intestinorum 
excitet,  sumendum  est*  Aliquid  sulphatis  mag- 
nesiae  copiose  diluti,  vel  infusi  sennse  cum 
manna,  vel  tamarindis,  vel  olei  ricini,  omni 
mane  tali  copia,  qualis  alvum  semel  indies,  ad 
minimum,  dejiciat,  fortasse  sumendum  est.  De 
bonis  effectibus  submuriatis  hydrargyri  cum 
quodam  alio  cathartico  conjuncti  ad  intervalla 
sumpti,  mihi  probe  constat :  et  enemata  interdum 
utilissima  reperiuntur.  Sic  ne  foeces  vel  acri¬ 
monia  biliosa  in  canali  intestinorum  coacerven¬ 
tur,  praecavetur,  quo  facto,  plurimum  levaminis 
erit  aegro.  Dolore  lateris  perstante  vel  auges¬ 
cente,  sanguis  ex  regione  hepatis  hirudinibus 
'  vel  cucurbitulis  oportet  detrahi,  quod  in  se  mul¬ 
tum  commodi  et  laudis  habet,  nam  majorem  esse 
impetum  sanguinis,  quam  in  sanitate,  hepar 
versus,  mihi  videtur.  Hepar,  ventriculum  et 
lienem,  ramulis  diversis  ejusdem  trunci  coeliaci 
nutriri,  anatomia  docet,  et  ventriculum  collap¬ 
sum  (quod  saepe  fit  in  Hepatitide)  ne  sanguis  in 
vasa  ejus  transeat,  impedire  constat ;  arteriam 

hepaticam  igitur  versus,  plus  sanguinis  quam  si 
ventriculus^  copiam  ^  suam  idoneam  accepisset, 
defertur ;  hinc  sanguinis  missione  speciali  opus 

-ril  ^  ^  f  ^ 

est*"  In  sententiam  Doctoris  Pemberton/  cui 
visum  est  sanguinem  arteriae  liepaticae  in  cor 
rejici,  actioni  hujus  naturali  obstantem,  et  pul¬ 
sum  intermittentem  reddentem,  minime  inire 
possum  ;  quod  non  solum  Cst  absimile,  sed  re- 
vera,  me  judice,  non  potest  fieri;  ut  sanguis  ar¬ 
teriae  hepaticae  tanta  vi  refluat,  et  rivum  fortem 
aortae  adeo  rejiciat,  ut  cor  afficiatur,  et  pulsus 
intermittens  fiat.  Vesicatoria  quoque,  in  hoc 
stadio,  ad  tollendum  dolorem  ex  regione  hepatis, 
magna  vi  saepe  pollent.  Balneum  calidum  ad 
dolorem  levandum,  et  impetum  humoris  ad  cu¬ 
tem  promovendum,  utile  est.  Taraxacum  in 
plurimis  exemplis  multum  prodesse  fertur ;  hoc 
Pemberton  summis  laudibus  extollit,  quippe 
quod  summum  auxilium  adferre  ipse  vidit.  Vi¬ 
rum  aliquo  tempore  abhinc  conveni,  dicentem, 
taraxacum  sibi  plus  profuisse  (succi  expressi 
cujus  circa  uncias  duas  mane  nocteque  sumpsit) 
quam  omnia  antea  exhibita,  quamvis  frater  suus, 

(medicus)  et  alius  haud  parvi  nominis  in  illa 
parte  regionis,  eum  diu  curaverunt. 

Diaeta  ex  rebus  farinaceis,  fructibus  maturis, 
yegetabilibus,  et  illis  quae  alvum  facilem  servant, 
constare  debet.  Sed  tamen  in  hoc,  quam  in 
acuto,  victus  debet  esse  lautior  et  magis  nutriens. 
Vires  igitur  aegri  jusculis,  carne  recente  modice 
sumpta,  paulatim  augenda,  appetitu  et  valetudine, 
redeuritibus,  sustinendae  sunt.  Si  appetitus  tarde, 
restituatur,  quasdam  amara  et  chalybeata,  con¬ 
silio  ventriculum  et  intestina  roborandi,  fortasse 
lexhiberi  possunt.  Acidum  nitricum,  aqua  co¬ 
piose  dilutum,  laborantibus  Hepatitide  multuu} 

Jevaminis  praebere  reperitur.  Drachma  acid| 

^  1 

sub  hac  forma  in  viginti  quatuor  horis,  fortasse 
exhibeatur.  Partes  aequales  acidi  nitrici  et 
muriatici  extrinsecus,  sub  forma  balnei  ad  ex¬ 
tremitates  aliasque  partes  corppris,  sumrno  cuin 
fructu,  nuper  adnmtae  fuerunt.  Corpus  nunc 
modo  aequali  calidum,  cui  consilio,  lanea  juxt^ 
cutem  induenda  maxime  inserviunt,  servandum 
est.'  A  frigore  et  acre  nocturno  sedulo  oportet 
caveri ;  quamprimum  satis  virium  rediit  aegro, 
exercere  debet  se  sub  divo,  et  omnihus  geneTlbuf 
exercitationis  equitatio  praeit. 

Omnes  excessus,  et  imprimis  qui  gaudia 

mensae  vocantur,  quos  gaudia  salutis  plene  com* 
pensabunt,  omittendi  sunt.  Iterum  affirmo  aU 
tentionem  ad  conditionem  alvi  tribuendam  esse; 
donec  hepar  muneribus  suis  sanis  par  factum 
fuerit,  cum,  illum  stimulum  naturalem,  quo  ad 
chylum  formandum  opus  est,  et  qui  vires  tum 
animo  tum  corpori  impertit,  praebuerit,  donec 
tandem  color  venustus,  valetudini  proprius,  vul¬ 
tui  antea  moerore  livido,  i-ediit^ 


FINIS. 


